Hľadanie domácej podpornej liečby pre pretrvávajúci kašeľ a zelené sputum požitia Amoksiklavu a Erdomedu
Beriem 4.deň tabl. Amoksiklav a Erdomed erdoston stále ma dusi kašel aaž zelene sputa.ekzistuje ešte domáca podporná liečba?
Dobrý deň,
ďakujeme za Vašu otázku.
Liek Erdomed obsahuje liečivo erdosteín, mukolytikum, ktoré pôsobí na hlien v dýchacom systéme. Používa sa na zníženie väzkosti hlienovitého, prípadne aj hnisavého výlučku sliznice dýchacích ciest a na uľahčenie vykašliavania. Liečebný účinok Erdomedu je viditeľný po 3 dňoch liečby, priemerná doba liečby na dosiahnutie úplného účinku je 7 dní. Nástup účinku antibiotík je taktiež individuálny a môže trvať 48 - 72 hodín. V prípade, že za uvedenú dobu nenastalo akékoľvek zlepšenie zdravotného stavu, odporúčam sa opakovane obrátiť na lekára.
V rámci režimových opatrení je možné podporiť liečbu kašľa zvlhčovaním vzduchu alebo inhaláciou
Vincentky
, prípadne
Yabra
. Potrebné je dodržiavať kľudový režim a pravidelne dopĺňať pitný režim, vhodné je podávať
prieduškové bylinné zmesi
. Na posilnenie imunitného systému sa odporúča zvýšiť príjem vitamínu D, vitamínu C, selénu a zinku.
Prajem skorú úľavu od ťažkostí.
S pozdravom
Mgr. Emma Halás Haluščíková